જાન્યુઆરી ૨૮

૨૮ જાન્યુઆરી નો દિવસ ગ્રેગોરીયન પંચાંગ મુજબ વર્ષનો ૨૮મો (લિપ વર્ષ દરમ્યાન પણ ૨૮મો) દિવસ છે. આ દિવસ પછી વર્ષ પુરું થવામાં ૩૩૭ દિવસ બાકી રહે છે.

 મહત્વની ઘટનાઓ 
 ૧૮૧૩ – જેન ઓસ્ટેનની નવલકથા પ્રાઇડ એન્ડ પ્રિજ્યુડિસ સૌ પ્રથમ યુનાઇટેડ કિંગડમમાં પ્રકાશિત થઈ.
 ૧૮૪૬ – બ્રિટિશ અને શીખ દળો વચ્ચે પંજાબ પ્રદેશમાં લડાયેલી અલીવાલની લડાઈમાં સર હેરી સ્મિથની આગેવાની હેઠળની બ્રિટિશ સૈન્ય ટુકડીની જીત થઈ.
 ૧૯૩૩ – ચૌધરી રહમત અલી ખાને સૌ પ્રથમ 'પાકિસ્તાન' શબ્દ પ્રયોજ્યો જેનો ભારતીય મુસ્લિમો દ્વારા સ્વીકાર કરવામાં આવ્યો અને બાદમાં સ્વતંત્ર મુસ્લિમ રાજ્ય પાકિસ્તાન માટે કારણભૂત બન્યો.
 ૧૯૩૫ – આઇસલેન્ડ તબીબી ગર્ભપાતને કાયદેસર બનાવનાર પ્રથમ પશ્ચિમી દેશ બન્યો.
 ૧૯૫૮ – પ્લાસ્ટીકના રમકડાં ઉત્પાદન કરતી લેગો કંપની દ્વારા પ્લાસ્ટીક બ્લોક્સની ડિઝાઇન પેટન્ટ કરાવવામાં આવી.
 ૧૯૬૫ – કેનેડાના ધ્વજની વર્તમાન ડિઝાઇન સંસદના કાયદા દ્વારા પસંદ કરવામાં આવી.


 જન્મ 
 ૧૮૬૫ – લાલા લાજપતરાય, ભારતીય સ્વાતંત્ર્ય સેનાની (અ. ૧૯૨૮)
 ૧૮૭૭ – પુલિન બિહારી દાસ, બંગાળી ક્રાંતિકારી અને ઢાકા અનુશીલન સમિતિના સ્થાપક-પ્રમુખ (અ. ૧૯૪૯)
 ૧૯૧૩ – રાજેન્દ્ર શાહ, ગુજરાતી કવિ (અ. ૨૦૧૦)
 ૧૯૨૫ – રાજા રમન્ના, ભારતીય ભૌતિકશાસ્ત્રી અને રાજકારણી (અ. ૨૦૦૪)
 ૧૯૩૦ – જયંત કોઠારી, ગુજરાતી સાહિત્યકાર, વિવેચક તથા સંપાદક (અ. ૨૦૦૧)
 ૧૯૩૭ – સુમન કલ્યાણપુર, ભારતીય ગાયિકા
 ૧૯૫૫ – વિનોદ ખોસલા, ભારતીય અમેરિકન વ્યાપાતી, સન માઇક્રોસિસ્ટમ્સના સહ-સ્થાપક

 અવસાન 
૨૦૨૩ – મધુસૂદન પારેખ, ગુજરાતી ભાષાના હાસ્યલેખક, વિવેચક, સંપાદક, અનુવાદક (જ. ૧૯૨૩)

 તહેવારો અને ઉજવણીઓ 
 માહિતી ગોપનીયતા દિવસ

 બાહ્ય કડીઓ 
 બી.બી.સી.(BBC): આજનો દિવસ 

શ્રેણી:જાન્યુઆરી